ນັກເຄື່ອນໄຫວ ກະເທີຍຄົນນຶ່ງ ຖືກກັກຂັງ ຢູ່ໃນຈີນ (ວີດີໂອ)
ທ້າວ Xiang Yuhan ນັກເຄື່ອນໄຫວກະເທີຍຈີນ ​ຖືກ​ຈັບ​ໃນ​ຕອນ​ເຊົ້າ​ວັນ​ເສົາແລ້ວ ຫລັງ​ຈາກຕໍາຫລວດ​ ໄດ້​​ໄປ​ທີ່​ຫ້ອງຂອງ​ລາວ ​​ໃນໂຮງ​ແຮມ​ແຫ່ງ​ນຶ່ງ.​
ນັກເຄື່ອນໄຫວເພື່ອສິດທິກະເທີຍທີ່ໜຸ່ມນ້ອຍຄົນນຶ່ງໄດ້ຖືກັກຂັງ ໃນວັນອາທິດແລ້ວນີ້ ຢູ່ທີ່ເມືອງ Changsha ໃນພາກໃຕ້ຂອງ ປະເທດ ຫຼັງຈາກໄດ້ມີການໂຮມຊຸມນຸມ ທີ່ຈັດໂດຍບັນດາກຸ່ມໃນ ເຂດທ້ອງຖິ່ນເພື່ອເປັນຂີດໝາຍວັນນາໆຊາດຕໍ່ຕ້ານຄວາມຢ້ານ ກົວຈາກພວກກະເທີຍ ອີງຕາມຄຳຖະແຫຼງ ຂອງທະນາຍຄວາມ ຂອງລາວ ທ້າວ Xiang Yuhan ອາຍຸ 19 ປີ  ໄດ້ຖືກຈັບໃນຕອນເຊົ້າວັນ ເສົາທີ່ຜ່ານມາຫລັງຈາກຕໍາຫລວດໄດ້ໄປທີ່ຫ້ອງຂອງລາວ ໃນ ໂຮງແຮມແຫ່ງນຶ່ງ ທ່ານ Lin Qilei ທະນາຍຄວາມຂອງລາວກ່າວວ່າ “ລາວໄດ້ຖືກກັກຂັງໄວ້ຢູ່ຫ້ອງການ ປົກຄອງ ເປັນເວລາ 12 ມື້ ໃນຂໍ້ຫາຈັດຕັ້ງການໂຮມຊຸມທີ່ຜິດກົດ ໝາຍ ແມ່ຂອງລາວ ເປັນໂຣກຈິດ ແລະລາວເປັນຜູ້ເບິ່ງແຍງແມ່ຂອງລາວ ພວກເຮົາໄດ້ຂໍຮ້ອງໃຫ້ເຈົ້າໜ້າທີ່ ຈົ່ງຕັດເວລາໃນການກັກຂັງລາວໃຫ້ສັ້ນລົງ” ທ່ານ Lin ກ່າວວ່າ ລູກຄວາມຂອງລາວ ກໍາລັງຖືກກັກຂັງໄວ້ ທີ່ສູນກາງກັກຂັງເມຶອງ Changsha ຢູ່ໃນປະເທດຈີນ ສ່ວນບຸກຄົນ ສາມາດຖືກກັກຂັງໄວ້ໂດຍບໍ່ມີການດຳ ເນີນຄະດີ ຢ່າງໜ້ອຍນຶ່ງເດືອນ ຫຼັງຈາກໄດ້ມີການປະສົບຄວາມສຳເລັດໃນການຮຽກຮ້ອງເອົາສິດທິຂອງພວກກະ ເທີຍ ທີ່ສຳຄັນໆຢູ່ໃນທົ່ວໂລກເມື່ອບໍ່ນານມານີ້ ບັນດານັກເຄຶ່ອນໄຫວຢູ່ໃນຈີນ ກໍ ເພີ້ມການດຳ ເນີນຄວາມພະຍາຍາມເພື່ອຊຸກຍູ້ໃຫ້ມີການຮັບຮູ້ທາງດ້ານກົດໝາຍ ຕໍ່ການແຕ່ງງານລະ ຫວ່າງຄົນເພດດຽວກັນແລະໃຫ້ໄດ້ຮັບການຄໍ້າປະກັນຫລາຍ ຂຶ້ນກ່ຽວກັບສິດທິພື້ນຖານ ຫລາຍໆຢ່າງ ໃນເດືອນເມສາຜ່ານມາ New Zealand ໄດ້ກາຍເປັນປະເທດທີ 13 ໃນໂລກທີ່ຮັບຮູ້ການ ແຕ່ງງານຂອງພວກກະເທິີຍ ຕິດຕາມໂດຍຝຣັ່ງສອງສາມມື້ຕໍ່ມາ ຢູ່ໃນສະຫະລັດມີ ຢູ່ 12 ລັດ ແລະນະຄອນຫລວງວໍຊິງຕັນ ດີ ຊີ ໄດ້ມີການຮັບຮູ້ການແຕ່ງງານຂອງເພດດຽວ ກັນ ແລະສານສູງສຸດຂອງສະຫະລັດຄາດວ່າ ຈະທຳການຕັດສິນທີ່ສໍາຄັນ ກ່ຽວກັບເລື່ອງ ດຽວກັນນີ້ ໃນອາທິດແລ້ວນີ້ ມີພວກປະທ້ວງຢ່າງໜ້ອຍ 100 ຄົນໄດ້ເຂົ້າຮ່ວມໂຮມຊຸມນຸມເດີນຂະ ບວນຢູ່ທີ່ເມືອງ Changsha ການໂຮມຊຸມນຸມທີ່ວ່ານີ້ ໄດ້ມີຂື້ນໃນວັນ ນາໆຊາດ ຕໍ່ຕ້ານ ຄວາມຢ້ານກົວຈາກພວກກະເທີຍ ທີ່ຈັດຂຶ້ນຢູ່ໃນທົ່ວໂລກໂດຍ ການປະສານງານ ຂອງ ພວກຈັດແຈງທີ່ມີຊື່ສຽງ ໂດຍພວກຮັກຮ່ວມເພດແມ່ຍິງ ພວກກະເທີຍ ພວກທີ່ຮ່ວມເພດ ທັງຍິງແລະຊາຍ ແລະພວກທີ່ປ່ຽນເພດ ທີ່ມີຫ້ອງການຕັ້ງຢູ່ນະຄອນປາຣີ ພວກເດີນຂະ ບວນພາກັນຮຽກຮ້ອງໃຫ້ຍຸຕິການ ຈຳແນກກີດກັນຕໍ່ພວກກະເທີຍແລະພວກຮັກຮ່ວມເພດ ແລະໃຫ້ການຄໍ້າປະກັນຫຼາຍຂຶ້ນຕໍ່ສິດທິຂອງພວກຮັກຮ່ວມເພດ ໃນປະເທດຈີນ